b'\n_START_ARTICLE_\nNight Dreamer\n_START_SECTION_\nIdeja in kompozicije\n_START_PARAGRAPH_\nNa tej to\xc4\x8dki svoje kariere je Shorter \xc4\x8dutil, da se njegovo komponiranje spreminja. Medtem, ko so imele prej\xc5\xa1nje kompozicije veliko detajlov, je nov pristop ubiral do komponiranja preprostej\xc5\xa1o pot. "V\xc4\x8dasih sem uporabljal sem veliko sprememb akordov, sedaj pa lahko lo\xc4\x8dim p\xc5\xa1enico od plev."_NEWLINE_V intervjuju z Natom Hentoffom se je Shorter osredoto\xc4\x8dil na pomen albuma: "Tu \xc5\xbeelim izpostaviti ob\xc4\x8dutek sodbe - sodbe za vse \xc5\xbeivo, od najmanj\xc5\xa1e mravlje do \xc4\x8dloveka. Vem, da je sprejet pomen besede "Armageddon" zadnja bitka med dobrim in zlim - karkoli \xc5\xbee je. Ampak moja definicija prihodnje sodbe je obdobje popolnega razsvetljenja, v katerem bomo odkrili kaj smo in zakaj smo tu."_NEWLINE_"Night Dreamer" ima ve\xc4\x8dinoma ob\xc4\x8dutek, ki ga je Shorter pogosto opisal kot "ve\xc4\x8der ali no\xc4\x8d", zato je tudi "Night" v naslovu skladbe. Gre za skladbo v tri\xc4\x8detrtinskem taktovskem na\xc4\x8dinu. Shorter je skladbo "Oriental Folk Song" prvi\xc4\x8d sli\xc5\xa1al kot reklamno skladbo, zatem pa je odkril, da gre za staro kitajsko pesem. V skladbi "Virgo" je posku\xc5\xa1al biti optimisti\xc4\x8den, medtem, ko je pri "Black Nile" posku\xc5\xa1al opisati re\xc4\x8dno pot. "Charcoal Blues" naj bi predstavljal nekak\xc5\xa1en povratni del, ki skupaj povezuje preteklost in sedanjost. Zadnja skladba, "Armageddon", je bila Shorterjeva osrednja to\xc4\x8dka albuma.'